২০২২ নামিবিয়া নারী টি২০আই ত্রিদেশীয় সিরিজ
২০২২ নামিবিয়া টি২০আই ত্রিদেশীয় সিরিজ, যা ২০২২ ক্যাপ্রিকর্ন নারী ত্রিদেশীয় সিরিজ নামেও পরিচিত, ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২২ সালের এপ্রিল মাসে নামিবিয়ায় অনুষ্ঠিত হয়। টুর্নামেন্টটিতে স্বাগতিক নামিবিয়ার সাথে অংশগ্রহণ করে উগান্ডা ও জিম্বাবুয়ে। টুর্নামেন্টে প্রতিটি দল রাউন্ড-রবিন পদ্ধতিতে অপর দুটি দলের সাথে তিনটি করে ম্যাচ খেলে এবং প্রথম পর্বের সেরা দুই দল ফাইনালে উত্তীর্ণ হয়। জিম্বাবুয়ে দলের কোচ হিসেবে প্রাক্তন আন্তর্জাতিক ক্রিকেটার গ্যারি ব্রেন্টের এটি ছিল প্রথম টুর্নামেন্ট। টুর্নামেন্টের ফাইনালে নামিবিয়াকে পরাজিত করে বিজয়ী হয় জিম্বাবুয়ে।